ভাস্কর লালা রুখ সেলিম ও মৃৎশিল্পী স্বপন সিকদার ঢাকা বিশ্ববিদ্যালয়ের অধ্যাপক। সম্মিলিত প্রদর্শনীতে লালা রুখ ব্রোঞ্জ কাস্টিংয়ে ‘বৃক্ষমানব’ শিরোনামে একটি ভাস্কর্য দিয়েছেন। মানবদেহ গড়নের মধ্য থেকে উত্থিত হয়েছে গাছের পাতা। স্বপন সিকদার টেরাকোটা মাধ্যমে গড়েছেন তিনটি ফিগারের এক নন্দিত গড়ন। দশম এশীয় দ্বিবার্ষিক চারুকলা প্রদর্শনী স্বর্ণপদক পেয়েছেন মোখলেসুর রহমান। আমাদের নিসর্গের রূপ ফুটে ওঠা তাঁর দুটি চমৎকার উডকাট ছাপচিত্র এ-প্রদর্শনীর উলেস্নখপ্রদ কাজ।